Драги седмаци,

Лепо је што је већина вас вредна и лепо сарађује. Ускоро ћу 7-2 и 7-3 уписати оцене из лектире, а наставник Данило 7-1. Они који се до сад нису много ангажовали, последњи је час да то ураде јер школска година траје и почиње чешће оцењивање.

Подсећам вас да су наредне четири суботе радне (25.4, 9.5,16.5. и 23.5).

Задаци за ову недељу су следећи:

1. Прочитајте одломак из драме *Власт* Бранислава Нушића (Читанка, страна 83) и новелу *Чиновникова смрт* Антона Павловича Чехова (Читанка, страна 123).

Присетите се и следећих прочитаних дела: *Мртво море* Радоја Домановића, *Поп Ћира и поп Спира* Стевана Сремца и размислите о њима.

Добићете две претпоставке и за ону коју сматрате исправнијом, напишите аргументе у обиму од 300 речи, позивајући се на дела која сте прочитали и животна искуства.

Значења речи **аргументовати – образложити, доказати, објаснити, поткрепити доказима, илустровати….:**

Обе претпоставке су у реду, нема тачног нити погрешног одабира.

ПРЕТПОСТАВКА 1: Мој народ је најбољи од свих, нема никаквих мана и треба само да настави да живи по овим принципима као и до сада и имаће дивну будућност.

ПРЕТПОСТАВКА 2: Мој народ, као и сви други, има врлине и мане, и говорећи о тим манама и недостацима, ми покушавамо да будемо бољи и да их, колико је могуће, исправимо.

Откуцане одговоре пошаљите наставници Даниели на мејл до 24.4.2020. Молим вас да не фотографишете одговоре из свеске.

 Ваша наставница Даниела